Diari Oficial de la Generalitat Valenciana


Sumari del DOGV 8451, del 26-12-2018 (2018/12217)

RESOLUCIÓ de 20 de desembre de 2018, del Rectorat de la Universitat Jaume I, per la qual es disposa la publicació de l'ampliació per a l'any 2018, de l'oferta d'ocupació pública del personal docent i investigador de la Universitat Jaume I, relativa a places vinculades de professorat contractat doctor.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/12978


Data del document
:   20-12-2018

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 de desembre de 2018, del Rectorat de la Universitat Jaume I, per la qual es disposa la publicació de l'ampliació per a l'any 2018, de l'oferta d'ocupació pública del personal docent i investigador de la Universitat Jaume I, relativa a places vinculades de professorat contractat doctor. [2018/12371]  
En data 14 de desembre de 2018 es va aprovar pel Consell l'oferta d'ocupació pública 2018, de la Conselleria de Sanitat Universal de la Generalitat Valenciana.  
 La Llei 6/2018, de 3 de juliol, de pressupostos generals de l'Estat per a l'any 2018, en l'article 19.Sis.1, estableix:  
La taxa de reposició d'un o de diversos sectors o col·lectius prioritaris es podrà acumular en altres sectors o col·lectius prioritaris. A aquests efectes es consideren prioritaris, per a totes les administracions públiques, els sectors i col·lectius enumerats en l'article 19, apartats u.3 i u.5. Igualment, la taxa de reposició dels sectors no prioritaris podrà acumular-se en els sectors prioritaris.  
En l'apartat u.3.I) de l'article 19 esmentat, s'inclouen les places dels cossos de catedràtics d'universitat i de professors titulars d'universitat, i de professors contractats doctors d'universitat.  
En el Diari Oficial de la Generalitat Valenciana de 15 de març de 2018 es va publicar la resolució del Rectorat de la Universitat Jaume I de data 13 de març, per la qual es disposa la publicació de l'oferta d'ocupació pública 2018, relativa a places de cossos docents universitaris i professorat contractat doctor.  
La Conselleria de Sanitat Universal, de la seua oferta d'ocupació pública 2018, ha cedit a la Universitat Jaume I tres places vinculades de la categoria laboral de professorat contractat doctor. En l'annex consten les especialitats i els hospitals en els quals han de prestar el seu servei.  
L'ampliació d'aquesta oferta d'ocupació pública 2018, de places vinculades, ha sigut informada favorablement per la Mesa Negociadora de l'UJI, en la seua reunió de data 10 de desembre de 2018.  
El Consell de Govern de la Universitat Jaume I, de 12 de desembre de 2018, va acordar per unanimitat l'ampliació de l'oferta d'ocupació pública 2018, amb les places vinculades de professorat contractat doctor.  
En ús de les potestats i funcions conferides pels Estatuts de la Universitat Jaume I, aprovats pel Decret 116/2010, de 27 d'agost, del Consell de la Generalitat Valenciana, i de les competències previstes en els articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, aquest Rectorat resol:  
  
  
Primer  
Publicar en el Diari Oficial de la Generalitat Valenciana l'ampliació de l'oferta d'ocupació pública per a l'any 2018, referida a personal docent i investigador, amb places vinculades, aprovada per l'Acord del Consell de Govern de 12 de desembre de 2018, i que figura com a annex a aquesta resolució.  
  
Segon  
Seguint les disposicions de l'article 71.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, comptadors des de la publicació d'aquesta resolució.  
No obstant això i tenint en compte que en l'article 19. Un. 3., lletra I) de la Llei 6/2018, de 3 de juliol, de pressupostos generals de l'Estat per a l'any 2018, s'indica que la taxa de reposició que s'autoritza es podrà aplicar «sempre que per part de les administracions públiques de les quals depenguen s'autoritzen les corresponents convocatòries...», l'aprovació d'aquesta oferta d'ocupació pública i la convocatòria de les places que es contenen, queda condicionada a la recepció de l'autorització de la Generalitat Valenciana que ha sigut sol·licitada.  
  
Contra aquesta resolució, que esgota la via administrativa, es pot interposar potestativament recurs de reposició en el termini d'un mes, comptador des de l'endemà de la seua publicació, davant el mateix òrgan que la va dictar, o recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptadors des de l'endemà de la publicació.  
   
Castelló de la Plana, 20 de desembre de 2018.- La rectora: Eva Alcón Soler.  
   
  
ANNEX  
  
1 plaça de professor contractat doctor  
- Plaça vinculada  
- Categoria assistencial: facultatiu especialista d'àrea de cardiologia.  
- Centre hospitalari: Hospital General Universitari de Castelló.  
- Servei hospitalari: Servei de Cardiologia.  
- Títol especialista: especialista en cardiologia.  
- Àrea/àmbit de coneixement: medicina.  
  
  
1 plaça de professor contractat doctor  
- Plaça vinculada  
- Categoria assistencial: facultatiu especialista d'àrea de ginecologia i obstetrícia.  
- Centre hospitalari: Hospital General Universitari de Castelló.  
- Servei hospitalari: Servei de Ginecologia i Obstetrícia.  
- Títol especialista: especialista en ginecologia i obstetrícia.  
- Àrea/àmbit de coneixement: cirurgia.  
  
  
1 plaça de professor contractat doctor  
- Plaça vinculada  
- Centre hospitalari: Hospital General Universitari de Castelló.  
- Àrea/àmbit de coneixement: infermeria.